મ્યાનમારના આ 'બૌદ્ધ ભિક્ષુ' કેમ ગણાય છે મુસ્લિમોના ઘોર વિરોધી?\nતે આક્ષેપ મૂકે છે કે મુસ્લિમો 'બર્માની સ્ત્રીઓનું અપહરણ કરીને તેમના પર બળાત્કાર કરે છે' અને તેઓ 'બહુ ઝડપથી બાળકો પેદા કર્યાં કરે છે'.

વર્ષોથી મ્યાનમારના સત્તાધીશોએ વિશ્વના આ સૌથી વધુ વિવાદાસ્પદ બૌદ્ધ સાધુ અશિન વિરાથુને સંરક્ષણ અને આશરો આપ્યો છે. 

તેના કારણે જ તે આવો ઝેરીલો પ્રચાર કરતા ફરી શકે છે.

જોકે, વિરાથુએ નોબલ પારિતોષિક વિજેતા આંગ સાન સૂ કી પર આકરા પ્રહારો શરૂ કર્યા તે પછી દેશના સત્તાધીશોને લાગ્યું કે તેમણે હવે હદ વટાવી છે. 

તેમની સામે દેશદ્રોહનો ગુનો દાખલ કરાયો છે અને ગમે ત્યારે તેમની ધરપકડ થઈ શકે છે.

તમે આ વાંચ્યું કે નહીં?

પ્રારંભિક જીવન

2001માં મુસ્લિમ વેપારીઓનો બહિષ્કાર કરવાની જાહેરાત કરીને વિરાથુ સમાચારોમાં પહેલી વાર ચમક્યા હતા. 

2003માં તેમની ધરપકડ થઈ અને 25 વર્ષની કેદની સજા થઈ હતી. 

જોકે, સામૂહિક માફીના કારણે તેમને 2010માં જેલમાંથી છોડી મૂકવામાં આવ્યા. જેલવાસથી પણ એમની ઉગ્રતા ઓછી ન થઈ.

દેશની મુસ્લિમ લઘુમતી સામે તેમની વાણી પહેલાંની જેમ જ આગ ઓકતી રહી. 

પોતાનાં ભાષણોમાં તેઓ બૌદ્ધકથાઓ કહે છે અને તેમાં ઉગ્ર રાષ્ટ્રવાદની ભાવનાને વણી લે છે. 

પત્રકારપરિષદ કરતી વખતે તે ધીમા અને શાંત સ્વરમાં વાત કરે છે, પરંતુ જાહેર ભાષણમાં તેઓ ઉગ્ર હાવભાવ સાથે આવેશપૂર્ણ વાણી વાપરે છે. 

દેશમાં આમ પણ ઇસ્લામોફોબિયા (ઇસ્લામની સામે રોષ) પ્રગટેલો છે, ત્યારે તેમનાં ભાષણો આગમાં ઘી હોમવાનું કામ કામ કરે છે. 

મુસ્લિમ પુરુષોને બૌદ્ધ સ્ત્રીઓ સાથે લગ્ન કરવાની મનાઈ કરતો કાયદો ઘડવા માટે તેમણે ઝુંબેશ ચલાવી હતી. 

તેઓ કહે છે, "તમે નાગને સમજી ના શકો, કેમ કે તે દેખાવમાં નાનો હોય છે. મુસ્લિમો એવા જ છે."

પ્રતિબંધ

મુસ્લિમોની વધી રહેલી વસતિના કારણે દેશની બૌદ્ધ સંસ્કૃતિનો નાશ પામશે તેવો પ્રચાર કરવા માટે તેણે સોશિયલ મીડિયાનો સહારો લીધો હતો. 

જોકે, ફેસબુકે જાન્યુઆરી 2018માં તેમના પર પ્રતિબંધ લાદી દીધો હતો. 

દેશની મુસ્લિમ લઘુમતી રોહિંગ્યા મુસ્લિમ સામે તેની ઝેરીલી પોસ્ટને ધ્યાનમાં લઈને ફેસબુકે તેમનું નામ બ્લેકલિસ્ટમાં નાખી દીધું હતું.

વિરાથૂએ કહેલું કે પોતે સોશિયલ મીડિયાના બીજા માધ્યમનો ઉપયોગ કરશે.

તેમણે કહ્યું હતું, "ફેસબુકે મને બંધ કરી દીધો, ત્યારે મેં યૂટ્યૂબનો આશરો લીધો હતો. જોકે, યૂટ્યૂબનો ફેલાવો બહુ નથી, તેથી હું ટ્વિટરનો ઉપયોગ કરીને મારું રાષ્ટ્રવાદી કાર્ય આગળ વધારીશ."

તેઓ રશિયન સોશિયલ મીડિયા અને નેટવર્કિંગ સાઇટ VK મારફતે...\n\ntl;dr:
તે મસ્જિદને દુશ્મનનો અડ્ડો ગણાવે છે અને મુસ્લિમોને 'પાગલ કુત્તા' કહે છે.